Redaksioneel – Dit verdien ons aandag | Die Vryburger
Redaksioneel – Dit verdien ons aandag
November 6, 2012 - Redaksioneel - 1 comment
Artikels in Die Vryburger kan soms die indruk skep dat daar 'n gees van vergelding heers onder rowers, diewe, boewe, verkragters en moordenaars en terroriste.
Elke berig is van belang en dit verg ons almal se aandag. Dit is nie net nuuswaardig nie, dit is ook van belang dat ons volk paraat bly, dat ons bewus word van die moets en moenies in hierdie lewe.
Die terroriste het weer hierdie week op verskillende plekke toegeslaan. In enkele gevalle het volksgenote weer met hulle lewe betaal, ander is kritiek in hospitale, ander is erg getraumatiseer…
Daar is genadiglik ook die goeie nuus. As 'n mens lees van 'n dame wat nog op en wakker is op haar verjaarsdag en sy is 102 jaar, dan weet mens dat die Heer se genade wonderlik is om iemand so te seën.
Die hartseer lê vlak in 'n mens se gemoed as jy lees van 'n tienerseun wat beskuldig staan vir die moord op 'n gesin. Dit is sulke optrede wat nie werklik deel is van ons volk se manier van doen nie.
Die Zumaville-ontwikkeling wil nie tot rus kom nie. Die optrede van polisie by Marikana bewys weer dat Die Vryburger van meet af aan die polisie optrede met reg veroordeel het. Die optrede om mense in die rug dood te skiet en geboeides dood te skiet is erger as Sharpeville, waar vasgekeerde polisiemanne hulleself bloot teen 'n moorddadige skare beskerm het. Om nou te kenne te gee dat dit onervare polisiebeamptes was, is gewoon snert.
Die verkiesing in die VSA verdien nie veel ruimte in Die Vryburger nie. Wie ook al verkies word, dit sal weinig invloed uitoefen op die gebeure hier te lande waar gewelddadigheid hoogty vier.
Die Vryburger se redaksie bring sy dank en waardering aan elke medewerker wat bydra tot die sukses en groei van die enigste Boere-Afrikaner volkseie e-koerant ter wêreld.
One thought on "Redaksioneel – Dit verdien ons aandag"
Pietafew December 15, 2012 at 6:30 am
Dat al die geweld 'n vergeldingsveldtog is, lei by my geen twyfel nie.
Ek het 'n tyd gelede met 'n swarte (Tswana) gepraat wat altyd redelik bekaafd voorgekom het en wat vir 'n tydperk 'n kamer by my gehuur het. Hy het lang jare as kelner in die lughawe omgewing gewerk.
Uit die bloute het hy kwyt geraak dat hy wens dat 'n vriend van my dood is.
Toe ek hom verbaas vra waarom, was sy antwoord dat hulle dan sy huis kon kry!
Ek het toevallig eergister ook 'n Xhosa vrou raakgeloop wat ook 'n tydperk by my gebly het. Die gesprek het o.a 'n draai gemaak by al die moorde …. Haar kommentaar hier op was: 'Magoqo, how can we forget ?' (Die apartheid)
Die swartes word ongelukkig so 'n klomp valshede ingeprent dat dit 'n moeilike kwessie is om hul iets anders wys te maak.
Tog voel ek dat, waar ons kan, ons hulle moet herinner aan al die hospitale, skole en medisyne wat hulle tydens die sogenaamde 'terrible' jare gehad het – teenoor dit wat hulle tans het. Moontlik groei daar een enkele saadjie?
Ook vind ek dat daar onder die jeug groot belangstelling is oor HOE om te stem maw HOE om die stem te gebruik om verandering teweeg te bring. Die probleem le dus by die ONDERRIG
Gekwalifiseerde Loodgieter in die Pretoria/ Tshwane metro area, Geblokte afvoerpype, Geyser onderhoud en Solar Geyser herstelwerk of nuwe installasie, waterpyp lekkasies, nuwe toilet installasies, baddens ens. Skakel cls- Plumbers en of vra vir Steve by 079 024 6293 of 064 825 6837/ 064836 7853 of stuur n E-Pos aan [email protected]com vir n kwotasie.